František Bílek. Die Aktion, vol. 6, no. 18/19. May 6, 1916 | MoMA
František Bílek Die Aktion, vol. 6, no. 18/19 May 6, 1916
Periodical with one woodcut (cover) by František Bílek
František Bílek has 1 work online. It is currently 2018年 Jan 15日 23:38
backup restore.jpg [ 36.01 KiB | Viewed 15362 times ]
aacuweather_detal.jpg [ 80.04 KiB | Viewed 12300 times ] ALBERT SE PAELLA-DIE PROSES - Food Lovers Recipes
Posted on January 25, 2016 by Vetsjef Posted in Paella
« INLIGTING OOR KNOFFEL EN UIE
DONSIE SE SAGO MELKKOS » Trots op sy ‘30 skoon jare’ in die polisie | News24
Trots op sy ‘30 skoon jare’ in die polisie
< Kapt. Johan Rheeder van die Gelvandale-polisiekantoor ontvang Woensdag ’n medalje vir 30 jaar se getroue diens van lt.genl. Bonang Mgwenya.Foto: Lulama Zenzile
TOE hy in gr. 6 vir ’n skoolprojek ’n onderhoud met ’n polisiebeampte moes voer, het hy nooit kon dink dat hy eendag in daardie man se voetspore sou volg nie.
Kapt. Johan Rheeder, wat onlangs op ’n medaljeparade in die Gelvandale-stadion in Port Elizabeth ’n medalje vir sy 30 jaar lange diens in die polisie ontvang het, is ná al die jare steeds passievol oor sy werk.
Dit is duidelik te bespeur in sy breë glimlag en die manier waarop hy saggies streel oor die pamflet waarop die program gedruk is terwyl hy nostalgies raak.
“Ek het nooit kon dink dat dit eendag my roeping sal wees nie. Ek wou graag gaan studeer, maar dinge het nie uitgewerk nie. Ek is opgeroep vir die weermag en daar het ek besluit om eerder ’n instrukteur te word.
“Ek het net my drie maande basiese opleiding in die weermag voltooi toe ek deur die polisie genader is,” vertel hy.
Rheeder, oorspronklik van Kirkwood, is welbekend in Port Elizabeth, nie net omdat hy die afgelope 14 jaar in die Gelvandale-polisiekantoor gestasioneer is nie, maar ook al 15 jaar lank ’n mediawoordvoerder is.
Sy loopbaan het in die 80’s in Kareedouw begin waar hy ses jaar lank gewerk het, sê dié pa van vyf kinders en oupa van ses kleinkinders. Daarna was hy 18 jaar lank in Humansdorp gestasioneer voordat hy na Jeffreysbaai en uiteindelik Port Elizabeth verplaas is.
Hoewel Rheeder nog altyd dol oor sy werk was, was dit nie altyd maanskyn en rose nie en moes hy soms tonele besoek wat hom weens die wrede aard daarvan lank bygebly het.
Hy vertel van ’n geval waarin ’n pa sy hele gesin uitgewis het en dat dit vir hom verskriklik was.
“Waar kinders betrokke is, is dit altyd vir my die ergste. Selfs in Gelvandale, waar ek weekliks tonele moet bywoon waar kinders betrokke is . . . onskuldige kinders, sommige nog met lekkertjies in hul hande.
“Hulle is vasgevang in die bendegeweld waarmee ons in Gelvandale te doen het.”
Gevra wat sy geheim is om al die spanning te verwerk wat met dié gevaarlike beroep gepaard gaan, antwoord Rheeder: “Ek kan in alle eerlikheid sê om die Here in my hart te hê.
“Ek sê altyd ek woon al die ernstige tonele by en dan pak ek dit in ’n rugsakkie. Wanneer ek huis toe gaan, haal ek my rugsakkie af en dan dra die Here dit vir my . . . andersins sal ek dit nooit kan dra nie. Dis my oplossing; dis my geheim.”
Volgens Rheeder is die belofte wat hy aan die Here gemaak het toe hy hom by die polisie aangesluit het – om ’n polisieman vir die Here en ander mense te wees – nie altyd maklik nie.
“Tye het verander. Daar is oral korrupsie, maar die Here help my op die regte pad. Te danke aan my ondersteunende gesin bly ek op daai pad.”
Rheeder sê een ding wat hom verskriklik trots maak om dié toekenning te ontvang, is dat hy 30 jaar lank ’n skoon rekord het.
“Dit is maar net die Here se genade dat ek nie voor versoekings geswig het nie, iets wat baie belangrik vir ’n polisieman is.
“Polisiemanne val so maklik, maar as jou oë op die Here gevestig is en jy het ’n ondersteuningstelsel; dan bly jy op die regte pad.”